Á sameiginlegum fundi hagsmunaaðila í landbúnaðarráðuneytinu síðasta föstudag varð samkomulag um að stefnt skuli að því að halda Landsmót hestamanna í Skagafirði á áður ákveðnum tíma , þ.e. dagana 27. júní til 4. júlí , þrátt fyrir hrossapestina sem geisar um allt land . Nýlega skipaði Halldór Runólfsson yfirdýralæknir nefnd til að fjalla um áhrif veikinnar , en í honum eru Sigríður Björnsdóttir dýralæknir hrossasjúkdóma , Guðlaugur Antonsson hrossaræktarráðunautur og Sveinn Ólason dýralæknir . Nefndin hefur safnað tiltækum upplýsingum um veikina og kynnti Sigríður helstu niðurstöður á rannsóknum þeirra og veitti ráðgjöf í ljósi þeirra . Aðilar voru sammála um að endurskoða fyrirkomulag og dagsetningar á úrtökum og dómum hrossa fyrir landsmótið með það að leiðarljósi að gera sem flestum hrossum mögulegt að vinna sér þátttökurétt .